Schwarzenegger kom praat oor Kaapse droogte | Netwerk24
Deur Melanie Gosling, News4 17 November 2018 11:31
Die Amerikaanse akteur en oudpolitikus Arnold Schwarzenegger gaan volgende jaar in Kaapstad aan 'n konferensie oor onder meer dié stad se droogte deelneem.
Hy sal die hoofspreker wees op die W12 Future of Water-konferensie wat in Mei gehou gaan word. Schwarzenegger het sy politieke loopbaan as goewerneur van Kalifornië gebruik om die omgewing te beskerm en besoedeling te verminder.
Die konferensie sal nie net op Kaapstad se waterkrisis fokus nie, maar ook op die res van die "Groot 12"-stede wat binnekort soortgelyke waterkrisisse kan ondervind. Dit sluit in São Paulo, Bangalore, Beijing, Kaïro, Djakarta, Moskou, Istanbul, Mexikostad, Londen, Tokio en Miami.
Belanghebbendes van al hierdie stede sal die konferensie na verwagting bywoon. Een van die doelwitte is om die ervarings van Kaapstad se hantering van die krisis te deel en te wys hoe gewone mense kan saamwerk om 'n krisis te voorkom.
Die geleentheid sal die eerste wees waar verteenwoordigers van die 12 groot stede waar die vraag na water groter as die voorraad gaan wees, byeenkom.